636 EDUARDUS A BRUNÉR. 
qvos tanto odio in aliis poematis Catullus incessit, jam tum eum invectüm 
esse sibi persvasit, etsi Memmium, qvi una cum Pisone Catulliano his verbis 
proxime denotatur, inimicissimum Caesaris iisdem temporibus fuisse constat 
(Svet. vit. Caes. cap. 23. Cie. in Vatin. c. 14. Schol. Bobiens. ad or. in Vatin. 
p. 317 et 323 Orell. et ad or. p. Sest. p. 297), et duobus locis (vid. enim etiam 
c. 12 v. 14 sqq.) Verannius et Fabullus ex Hispania redisse dicuntur. Tem- 
pora confunduntur in iis, qvae de Pisone Catulli alii conjecerunt (cfr. Jung- 
clauss. l. c.); sed qvia nemo scit, qvis Hispaniae ulteriori — in qva erat oppi- 
dum Saetabis, lini cultura insigne *) — anno 57 pro praetore praefectus fuerit, 
neqve omnes novimus Pisones, in hoc aeqviescendum est, aliqvem de ea fa- 
milia hane habuisse provinciam eo anno: nam in ec. 25 tam recens est ira 
in Memmium tamqve vividus paupertatis e Bithynia domum modo reportatae 
sensus, ut hoc carmen et cum eo c. 9 et 47 anno 56 condita esse intelli- 
gantur. 
De e. 13, 12, 25 Jungclaussenus nihil. Froehlichius autem e. 13 inter 
ea poemata reponit, qvae in prima aetatum, qvas constitui vult, trium amoris 
erga Lesbiam Catullus scripserit **). Ac tamen non Lesbia nominatur, sed 
puella, qvae, cum hoc poematium totum in joco versetur, ad veram certamqve 
personam vix debet revocari. Qvemadmodum Horatius Od. IV. 12, joca se- 
riaqve miscens, ignotum illum Virgilium ad coenam ita vocat, ne ille #ardo 
vina mereri non deberet, sic Catullus, meros jocos proponens ac de symbo- 
lis contrario modo paciscens, ungventum se daturum promittit, modo cetera 
omnia Fabullus apparet; utqve res jocandi causa ficta neqve ulla ad veram 
coenam vocatio jam in carminis hoc principio agnoscenda est: 
Coenabis bene, mi Fabulle, apud me 
Paucis, si tibi di favent, diebus, 
Si tecum attuleris bonam atqve magnam 
Coenam , non sine candida puella 
Et vino et sale et omnibus cachinnis ; 
ita, eum poeta se vicissim remuneraturum esse pollieetur amicitiae suae prae- 
stantissimo munere atqve insuper, si hac re ille contentus non esset, alia qva- 
dam etiam svaviore et elegantiore: odores enim se amieo daturum ungventi 
SA (OS I2 ve A MRC ES 
Nam sudaria Saetaba ex Hiberis 
Miserunt mihi muneri Fabullus 
Et Verannius. 
Eo loeo non ad verbum enuntiati, sed ad praecedentia referri debet ex Æiberis. 
**) Zur Anordnung ete., p. 697 et 714. 
